wickkiey/tamil-wikipedia-chunked huggingface dataset:
# நெட்டி இசுட்டீவன்சு

## கல்வி

மூன்று பருவங்கள் பயிற்றுவித்தப்பின்னர் அவர் தன்னுடைய கல்வியை அப்பொழுது வெசுட்டுஃபோர்டில் நார்மல் பள்ளி என அறியப்பட்டு இன்று வெசுட்டுஃபோர்டு மாநிலப்பல்கலைக்கழகம் என அறியப்படும் நிறுவனத்தில் தொடர்ந்தார். நான்காண்டுக் கல்வியை இரண்டாண்டிலேயே நிறைவுசெய்தார். வகுப்பிலேயே அதிகமதிப்பெண்கள் பெற்று முதலாவதாகத் தேறினார்  
வகுப்பில் முதலாவதாகத் தேறியபின்னர் இசுட்டான்ஃபோர்டு பல்கலைக்கழகத்தில் சேர்ந்து 1899 இல் இளங்கலைப் பட்டமும் 1900 இல் முதுகலைப்பட்டமும் பெற்றார். அதன்பின்னர் மேலும் தொடர்ந்து ஓராண்டு மேற்பட்டப்படிப்பில் இவர் பேராசிரியர் சென்கின்சு (Jenkins) அவர்களிடம் உடற்கூற்றியலில் பயிற்சி பெற்றார். பேராசிரியர் மெக்ஃபார்லாந்திடம் (McFarland) உயிரணு அல்லது செல்லியலில் பயிற்சிபெற்றார். பிரையன் மாவர் கல்லூரியில் முனைவர் பட்டம் பெற்றபின்னர் வாசிங்கடன் கார்ணிகி கழகத்தில் 1904–1905 ஆண்டுகளில் ஆய்வு உதவித்தொகை பெற்றார். 1905 ஆம் ஆண்டு சிறந்த் ஆய்வுக்கட்டுரை எழுதிய பெண்ணுக்கான பரிசாக 1000 அமெரிக்க வெள்ளி பெற்றார். இன்னொரு ஆய்வான விந்துத்தோற்றவியல் ("Spermatogenesis") பற்றிய அவருடைய ஆய்வே நிறப்புரியில் ஆண்-பெண் வேற்றுமைகாணும் புகழ்மிக்கத் துறையில் நுழைவு ஏற்பட உதவியது. Nettie Maria Stevens was buried in the Westfield, Massachusetts, cemetery alongside the graves of her father, Ephraim, and her sister, Emma.
# நெட்டி இசுட்டீவன்சு

## சிறப்பு நிகழ்வு

நெட்டி இசுட்டீவன்சை கூகுள் தேடுபொறி முகப்பில் சூலை 7, 2016 இல் படமிட்டு சிறப்பு செய்தது
# பிரகாஷ் ஜவடேகர்

**பிரகாஷ் ஜவடேகர்** (பிறப்பு: 30 சனவரி 1951) ஒரு இந்திய பாரதிய ஜனதா கட்சி (பாஜக) அரசியல்வாதி மற்றும் இந்திய அரசின் மனிதவள மேம்பாட்டு அமைச்சகத்தின் முன்னாள் அமைச்சர்.  
இவர் ராஜ்ய சபா<nowiki/>வில்நாடாளுமன்ற உறுப்பின<nowiki/>ராக 2008இல்மஹாராஷ்டிரா, மற்றும் 2014இல் மீண்டும் மத்தியப் பிரதேசத்தில் இருந்து தேர்ந்தெடுக்கப்பட்டார்.
# குரு ஹர் ராய்

**குரு ஹர் ராய்** (Guru Har Rai) (1630 சனவரி 16 - 1661 அக்டோபர் 6) என்பவர், பத்து சீக்கிய குருக்களில்
சீக்கிய நம்பிக்கையின் ஏழாவது குருவான இவர், தனது தாத்தா அடிச்சுவட்டை பின்பற்றி 1644-ம் ஆண்டு மார்ச் மாதம் 8-ம் நாளன்று குரு ஆனார். மேலும் இவர், ஆறாவது சீக்கிய குருவான குரு அர்கோவிந்த் என்பவரின் பேரனாகவும் அறியப்படுகிறார்.
# குரு அர் கிருசன்

**குரு அர் கிருசன்** (1656 யூலை 23 - 1664 மார்ச்சு 30) என்பவர், பத்து சீக்கிய குருக்களில்
சீக்கிய நம்பிக்கையின் எட்டாம் குருவான இவர், ஏழாம் குருவான குரு ஹர் ராய் மறைவின் (*1661 அக்டோபர் 6*) காரணமாக தனது ஐந்தாவது அகவையிலேயே இளம் சீக்கிய குரு ஆனார்.
# குரு தேக் பகதூர்

**குரு தேக் பகதூர்** (*Guru Tegh Bahadur*) (பஞ்சாபி: ਗੁਰੂ ਤੇਗ਼ ਬਹਾਦਰ). (ஏப்ரல் 1, 1621 - நவம்பர் 24, 1675) என்றறியும் இவர், பத்து சீக்கிய குருக்களில் (தீர்க்கதரிசிகள்) சீக்கிய மத நம்பிக்கையின் ஒன்பதாம் நானக் குருவாவார். சீக்கிய குருக்களில் முதல் குருவான குரு நானக் என்பவரின் ஆவி, இவர்மீது தொடர்ந்ததாகவும் நம்பப்படுகிறது. மேலும், ஆதி கிரந்த் எனப்படும் குரு கிரந்த் சாகிப் எனும் சீக்கியர்களின் புனித நூலில், இவரது 115 கவிதை நடையிலான பாசுரங்களின் (இறைப் பாடல்கள்) உரை இடம்பெற்றுள்ளது.  
இவர் முகலாயப் பேரரசர் அவுரங்கசீப்பின் ஆணையால் 24 நவம்பர் 1675 அன்று கொல்லப்பட்டார்.
# ரியோ

**ரியோ** (*Rio*) என்பது பின்வருவனவற்றைக் குறிக்கலாம்:
# ரியோ

## இடங்கள்

- இரியோ டி செனீரோ
# ரியோ

## போக்குவரத்து

- RIO (ரியோ), இரியோ டி செனீரோ பன்னாட்டு வான் போக்குவரத்து சங்க வானூர்தி நிலையக் குறியீடு
# ரியோ

## திரைப்படம்

- ரியோ (2011 திரைப்படங்கள்)
- ரியோ 2
# பஞ்சாபி கிளைமொழிகள்

**பஞ்சாபி கிளைமொழிகள்** பாக்கிசுத்தானில் 60% மக்களாலும், இந்தியாவின் பஞ்சாப் மாநிலத்தில் பெரும்பாலோராலும் பேசப்படுகின்றன. இந்தியாவில் பேசப்படும் முக்கியமான பஞ்சாபி கிளைமொழிகள் மாஜி, தோவாபி, மல்வாய், போவாதி என்பன. போத்தோகாரி, லாண்டி, முல்த்தானி ஆகியவை பாக்கிசுதானில் பேசப்படுபவற்றுள் முக்கியமானவை. மாஜி இரு நாடுகளிலும் செந்தரமாகக் கருதப்படுகிறது.
# பஞ்சாபி கிளைமொழிகள்

## கிளைமொழிகள்

### மாஜி

மாஜி என்பது எழுத்துப் பஞ்சாபியின் நியமமாக இருப்பதால், அதுவே பஞ்சாபியின் மதிப்புக்குரிய கிளைமொழியாக உள்ளது. இது பஞ்சாப்பின் மையப் பகுதியில் மாஜா என்னும் பகுதியில் பேசப்படுகிறது. பாக்கிசுத்தானின் மாவட்டங்களான லாகூர், சேக்குப்புரம், காசூர், ஒக்காரா, நான்கானா, சாகிப், பைசலாபாத், குச்ரன்வாலா, வாசிராபாத், சியால்கோட், நரோவால், குசராத், சேலும், பாக்பட்டன், வெகாரி, கணேவால், சாகிவால், ஹபீசாபாத், மாண்டி பகாவுத்தீன், சினியத் ஆகியவை இப்பகுதியில் அடங்குகின்றன. இந்தியாவில், பஞ்சாப் மாநிலத்தில் உள்ள அம்ரித்சார், தார்ன் தாரண் சாகிப், குர்தாசுப்பூர் ஆகிய மாவட்டங்களிலும், பஞ்சாப், அரியானா, உத்தரப் பிரதேசம் ஆகிய மாநிலங்களில் உள்ள பிற முக்கிய நகரங்களிலும், தில்லி, மும்பாய் ஆகிய நகரங்களிலும் குறிப்பிடத்தக்க அளவில் இக்கிளைமொழி பேசப்படுகின்றது.
# பஞ்சாபி கிளைமொழிகள்

## கிளைமொழிகள்

### மகாசு பகாரி

மகாசு பகாரி இமாச்சலப் பிரதேசத்தில் பேசப்படும் ஒரு மேற்குப் பஞ்சாபி மொழி. இதை மகாசுயி அல்லது மகாசுவி என்றும் அழைப்பதுண்டு. 2001ம் ஆண்டுக் கணக்கெடுப்பின்படி இம்மொழி பேசுவோரின் எண்ணிக்கை ஏறத்தாழ 1,000,000. இது பொதுவாக சிம்லா, சோலான் மாவட்டங்களில் பேசப்படுகின்றது. சிம்லாவும், சோலானும், பழைய மகாசு மாவட்டத்தின் பகுதிகள் ஆகும்.  
இக்கிளைமொழி, இந்தோ-ஐரோப்பியம், இந்தோ-ஈரானியம், இந்தோ-ஆரியம், வடக்கு வலயம், மேற்கு பகாரி என வகைப்படுத்தப்பட்டுள்ளது. இடங்களைப் பொறுத்து இக்கிளைமொழி பல வட்டார வழக்குகளை உருவாக்கியுள்ளது. எடுத்துக்காட்டாக, கீழ் மகாசு பகாரி (பகாத்தி, பக்லியானி, கியுந்தாலி), மேல் மகாசு பகாரி (ராம்புரி, ரோஃருரி, சிம்லா சிராசி, சோடோச்சி).
# பஞ்சாபி கிளைமொழிகள்

## கிளைமொழிகள்

### சாபுரி

சர்கோதா கிளைமொழி எனவும் அறியப்படும் சாபுரி கிளைமொழி பெரும்பாலும் பாக்கிசுத்தானின் பஞ்சாப்பில் பேசப்படுகிறது. சர்கோத் பிரிவில் பேசப்படும் இம்மொழி பஞ்சாபி மொழியின் மிகப்பழைய கிளைமொழிகளுள் ஒன்று. இதன் பெயர் முந்திய சாப்பூர் மாவட்டத்தின் பெயரிலிருந்து பெறப்பட்டது. இக்கிளைமொழி, மாஜி, போத்தோகாரி, தலோச்சி ஆகிய கிளைமொழிகளின் கலவை எனலாம். குசாப் பகுதியில் வாழும் சாப்புரியர்கள் கூடிய தலோச்சிக் கிளைமொழிச் சாயலுடன் சாபுரியைப் பேசுகின்றனர். அதேவேளை தென்பகுதிச் சாபுரி மொழியில் கூடுதலான சாங்கோச்சி மொழியின் தன்மையைக் காணலாம். பரந்த பகுதியொன்றில் காணப்படும் இம்மொழி சர்கோதா, குசாப் மாவட்டங்களிலும், அயலில் உள்ள மியன்வாலி, பாக்கர் ஆகிய மாவட்டங்களிலும் பேசப்படுகின்றது. பஞ்சாபியின் பிற கிளைமொழிகளில் இருந்து வேறுபடுத்திக் காட்டக்கூடிய பல்வேறு அம்சங்களைக் கொண்டதாக சாபுரி கிளைமொழி உள்ளது.
# சீக்கியக் குருக்கள்

1469-இல் குரு நானக் தொடங்கி அடுத்த நூற்றாண்டுகளில் தொடர்ந்த குரு பரம்பரை பரப்பியுரைத்த புனித அறிவுரைகள் படிப்படியாக தனிச் சமயமாக உருவானது. இந்தப் பரம்பரையில் வந்த குருக்கள் **சீக்கிய குருக்கள்** எனப்படுகின்றனர். முதல் குருவான குரு நானக்கை அடுத்தடுத்து பத்தாவது குரு குரு கோவிந்த் சிங் வரை மனிதர்களாக இருந்தனர்; குரு நானக்கின் வழிகாட்டுதலைக் கொண்ட புனித நூலாகிய ஆதி கிரந்தம் அல்லது கிரந்த சாகிப் குரு கோவிந்த் சிங்கால் குரு கிரந்த் சாகிப் என உயர்த்தப்பட்டு இறுதியான மற்றும் நிரந்தரமான பதினொன்றாவது குருவாக வழிமொழியப்பட்டது. அது முதல் சீக்கியர்களின் சமயகுருவாக குரு கிரந்த சாகிப் நிலைத்துள்ளது.
# சீக்கியக் குருக்கள்

## பட்டியல்

| # | பெயர் | பிறந்தநாள் | குருவாகப் பொறுப்பேற்றது | மறைவு நாள் | அகவை |
| --- | --- | --- | --- | --- | --- |
| '1''' | குரு குருநானக் தேவ் | ஏப்ரல் 15 1469 | ஆகஸ்டு 20 1507 | 22 செப்டம்பர் 1539 | 69 |
| '2''' | குரு அங்கது தேவ் | மார்ச் 31 1504 | 7 செப்டம்பர் 1539 | மார்ச் 29 1552 | 48 |
| '3''' | குரு அமர் தாஸ் | மே 5 1479 | மார்ச் 26 1552 | 1 திசம்பர் 1574 | 95 |
| '4''' | குரு ராம் தாஸ் | 24 செப்டம்பர் 1534 | 1 செப்டம்பர் 1574 | 1 செப்டம்பர் 1581 | 46 |
| '5''' | குரு அர்ஜன் தேவ் | ஏப்ரல் 15 1563 | 1 செப்டம்பர் 1581 | மே 30 1606 | 43 |
| '6''' | குரு அர்கோவிந்த் சிங் | ஜூன் 19 1595 | மே 25 1606 | பெப்ரவரி 28 1644 | 48 |
| '7''' | குரு அர் ராய் | ஜனவரி 16 1630 | மார்ச் 3 1644 | அக்டோபர் 6 1661 | 31 |
| '8''' | குரு அர் கிருசன் சிங் | சூலை 7 1656 | அக்டோபர் 6 1661 | மார்ச் 30 1664 | 7 |
| '9''' | குரு தேக் பகதூர் சிங் | ஏப்ரல் 1 1621 | மார்ச் 20 1665 | நவம்பர் 11 1675 | 54 |
| '10''' | குரு கோவிந்த் சிங் | 22 திசம்பர் 1666 | நவம்பர் 11 1675 | அக்டோபர் 7 1708 | 41 |
| '11''' | குரு கிரந்த் சாகிப் | அக்டோபர் 7 1708 | நிலைத்த/ வாழும் குரு | } |  |
# சீக்கியக் குருக்கள்

## காலக்கோடு

<div>
<timeline>
ImageSize = width:720 height:auto barincrement:35
PlotArea = :120 bottom:90 top:20 :0
Alignbars = late
DateFormat = yyyy
Period = from:1450 till:1708
TimeAxis = orientation:horizontal format:yyyy  
Colors =
id:1 value:red legend:1469-1538
id:2 value:green legend:1504-1552
id:3 value:orange legend:1479-1574
id:4 value:darkblue legend:1534-1581
id:5 value:purple legend:1563-1606
id:6 value:yellow legend:1595-1644
id:7 value:claret legend:1630-1661
id:8 value:powderblue legend:1656-1663
id:9 value:magenta legend:1621-1675
id:10 value:blue legend:1666-1708  
Legend = orientation:vertical position:bottom columns:4  
ScaleMajor = increment:25 start:1450  
BarData=  
bar:Rajesh text:Sri Guru Nanak Dev Ji"
bar:Angad text:"Sri Guru Angad Dev Ji"
bar:Amar text:"Sri Guru Amar Das Ji"
bar:Ram text:"Sri Guru Ram Das Ji"
bar:Arjun text:"Sri Guru Arjun Dev Ji"
bar:Hargobind text:"Sri Guru Hargobind Ji"
bar:Har text:"Sri Guru Har Rai Ji"
bar:HarK text:"Sri Guru Har Krishan Ji"
bar:Tegh text:"Sri Guru Tegh Bahadur Ji"
bar:Gobind text:"Sri Guru Gobind Singh Ji  
PlotData=  
width:20 textcolor:black align: anchor:from shift:(-25,-5)  
bar:Rajesh from:1469 till:1510 color:1
bar:Angad from:1504 till:1552 color:2
bar:Amar from:1479 till:1574 color:3
bar:Ram from:1534 till:1581 color:4
bar:Arjun from:1563 till:1606 color:5
bar:Hargobind from:1595 till:1644 color:6
bar:Har from:1630 till:1661 color:7
bar:HarK from:1656 till:1664 color:8
bar:Tegh from:1621 till:1675 color:9
bar:Gobind from:1666 till:1708 color:10
</timeline>
</div>
# தலேர் மெகந்தி

**தலேர் சிங்** (*Daler Singh*) பரவலாக மேடைப் பெயர், **"தலேர் மெகந்தி"** (பிறப்பு 18 ஆகத்து 1967) இந்திய இசைப்பதிவுக் கலைஞர், இசைக்கலைஞர், பாடலாசிரியர், எழுத்தாளர், இசைத்தட்டு தயாரிப்பாளர், நிகழ்ச்சியாளர் மற்றும் சூழலியலாளர். உலகெங்கும் பங்கராவை பரப்பியதற்காக அறியப்படுகின்றார். தலேருக்கு முன்பாக பரவியிருந்த இந்தித் திரைப்பட இசைக்கு மாற்றாக திரையிசை இல்லா இசைவகையை பரப்பியதற்கும் புகழ்பெற்றவர். தனித்துவமான குரலுடன் ஆற்றல்மிகு நடனப் பாடல்களால் உணர்ச்சிமிகு பாடல்களை வழங்கும் இந்தியப் பரப்பிசைக் கலைஞராகவும் அறியப்படுகின்றார். இவரது தலைப்பாகையும் நீண்ட தவழும் உடைகளும் தனி அடையாளங்களாக உள்ளன.
# 1576

ஆண்டு **1576** (**MDLXXVI**) பழைய யூலியன் நாட்காட்டியில் ஞாயிற்றுக்கிழமையில் துவங்கிய ஒரு நெட்டாண்டு ஆகும்.
# 1576

## நிகழ்வுகள்

- மே 5 &ndash; பிரான்சில் ஐந்தாம் சமயப் போர் முடிவுக்கு வந்தது. சீர்திருத்தத் திருச்சபையினரின் சமய வழிபாட்டிற்கு அனுமதி வழங்கப்பட்டது.
- சூலை 11 &ndash; ஆங்கிலேய மாலுமி மார்ட்டின் புரோபிசர் கிறீன்லாந்தைக் கண்டார்.
- நவம்பர் 2 &ndash; இரண்டாம் ருடோல்ஃபு புனித உரோமைப் பேரரசர் ஆனார்.
- டிசம்பர் &ndash; பிரான்சில் ஆறாம் சமயப் போர் ஆரம்பமானது.
- டிசம்பர் 14 &ndash; அங்கேரிய இளவரசர் இசுட்டீவன் பாத்தோறி போலந்தின் மன்னராகத் தேர்ந்தெடுக்கப்பட்டார்.
- புதிய எசுப்பானியாவில் (இன்றைய மெக்சிக்கோ) கொக்கோலிஸ்டி கொள்ளை நோய் பரவியதில் மில்லியன் கணக்கில் மக்கள் உயிரிழந்தனர்.
# 1576

## இறப்புகள்

- செப்டம்பர் 21 &ndash; கார்டானோ, இத்தாலியக் கணிதவியலாளர், மருத்துவர் (பு. 1502)
- நவம்பர் 9 &ndash; நான்காம் சாமராச உடையார், மைசூரின் மன்னர் (பி. 1507)
# பிக்ராமி நாட்காட்டி

**பிக்ராமி மற்றும் தேசி ஆண்டு** *( Bikrami)* என்பது விக்கிரமாதித்ய மன்னர் பெயரால் தொடங்கும் நாட்காட்டி ஆண்டு ஆகும். *தேசி ஆண்டுகள்* அல்லது *பஞ்சாபி மகினி* என்ற பெயர்களாலும் அறியப்படும் இவ்வாண்டு கி.மு 57 இல் தொடங்குகிறது. சூரியன், சந்திரன் என்ற இரண்டு கூறுகளால் இந்த நாட்காட்டி ஆக்கப்பட்டுள்ளது. சந்திர மாதமான சேட்டாரில் (சைத்ரா) இந்நாட்காட்டி ஆண்டு தொடங்கி 365 நாட்களைக் கொண்டிருக்கிறது. சேட்டார் மாதம் என்பது மார்ச்சு மாதம் அல்லது வசந்தகாலத்தில் தொடங்கும் ஒரு மாதமாகும். இந்தியாவின் பல மாநிலங்களில் சேட்டார் மாதத்தின் தொடக்கத்தை புத்தாண்டாக கொண்டாடுகிறார்கள். சிந்து மற்றும் கேரளா போன்ற பகுதிகளில் புத்தாண்டு சேட்டார் மாதத்தில் தொடங்குகிறது.  
ஏப்ரல் மாத காலத்தில் சூரிய மாதமான வைசாக் மாதத்தில் சூரிய ஆண்டு தொடங்குகிறது. இந்தியாவின் சில மாநிலங்களின் நாட்காட்டி சூரியப் புத்தாண்டில் இருந்து ஆரம்பமாகிறது. பஞ்சாபில் வைசாக் மாதத்தின் முதல் நாளான வைசாக்கி நாளில் பஞ்சாபின் சூரியப் புத்தாண்டு ஆரம்பமாகிறது. வங்காளத்திலும் இதே நாளில் *போக்லாபோசாக்* என்ற பெயரில் புத்தாண்டு ஆரம்பமாகிறது.  
ஒன்பது சூரிய மாதங்கள் ஒவ்வொன்றும் 30 நாட்களால் ஆனவையாகும். வைசாக் மாதம் 31 நாட்களையும் யெத், அசதா மாதங்கள் 32 நாட்களையும் கொண்டிருக்கின்றன. இந்நாட்காட்டி பாரம்பரியமாக இந்தியா மற்றும் பாக்கித்தானில் பயன்பாட்டில் இருந்தது. பிற்காலத்தில் இப்பயன்பாடு இசுலாமிய நாட்காட்டி, நானாக்சாகி நாட்காட்டி மற்றும் கிரிகோரியன் நாட்காட்டி உள்ளிட்ட மற்ற நாட்காட்டிகளுக்கு மாற்றமடைந்தது
# பிக்ராமி நாட்காட்டி

## சூரிய நாட்காட்டி

கீழே உள்ள அட்டவணையில் சூரிய மாதமான வைசாக் மாதத்தில் இருந்து நாட்காட்டி தொடங்குகிறது.
மாதங்களின் பெயர்கள் வரிசையாக உள்ளன.
| வ.எண். | சூரிய மாதத்தின் பெயர் | கால அளவு |  |
| --- | --- | --- | --- |
| 1. | வைசாக் (பேசாக்) | ஏப்ரல் நடுவிலிருந்து மே நடு வரை |  |
| 2. | யேத் | மே நடுவிலிருந்து சூன் நடு வரை |  |
| 3. | அர் | சூன் நடுவிலிருந்து சூலை நடு வரை |  |
| 4. | சாவன் | சூலை நடுவிலிருந்து ஆகத்து நடு வரை |  |
| 5. | பாதோன் (பத்ரே) | ஆகத்து நடுவிலிருந்து செப்டம்பர் நடு வரை |  |
| 6. | அசூய் (அசுன்) | செப்டம்பர் நடுவிலிருந்து அக்டோபர் நடு வரை |  |
| 7. | கட்டேக் (கட்டூன்) | அக்டோபர் நடுவிலிருந்து நவம்பர் நடு வரை |  |
| 8. | மகர் | நவம்பர் நடுவிலிருந்து திசம்பர் நடு வரை |  |
| 9. | போ | திசம்பர் நடுவிலிருந்து சனவரி நடு வரை |  |
| 10. | மாக் | சனவரி நடுவிலிருந்து பெப்ரவரி நடு வரை |  |
| 11. | பகன் | பெப்ரவரி நடுவிலிருந்து மார்ச் நடு வரை |  |
| 12. | சேடார் | மார்ச் நடுவிலிருந்து ஏப்ரல் நடு வரை | } |  
ஒரு நாள் என்பது 8 பகற் ( சாமம் ) களைக் கொண்டது. ஓவ்வொரு பகற்றும் தற்கால நேரங்காட்டியின்படி மூன்று மணி நேரத்திற்குச் சமமானது ஆகும். இப்பகற்களின் பெயர்கள் பின்வரும் வரிசையில் அமைகின்றன.
1. .சாயர் வேளை அல்லது சிவர் வேளை: காலை 6 மணி முதல் 9 மணி வரை
1. .தாம்மி வேளை: முற்பகல் 9 மணி முதல் 12 மணி வரை
1. .பாய்சீ வேளை: பிற்பகல் 12 மணி முதல் 3 மணி வரை
1. .தீகர் வேளை: பிற்பகல் 3 மணி முதல் 6 மணி வரை
1. .நிமாசீன் அல்லது நமாசன் வேளை: மாலை 6 மணி முதல் இரவு 9 மணி வரை
1. .குப்டெயின் வேளை: இரவு 9 மணி முதல் நள்ளிரவு 12 மணி வரை
1. .ஆத் ராத் வேளை: நள்ளிரவு 12 மணி முதல் 3 மணி வரை
1. .சார்கீ வேளை : விடியலுக்கு முன்னரான அதிகாலை 3 மணி முதல் 6 மணி வரை  
வேளா என்ற சொல் பஞ்சாபி மொழியில் வைலா என்று உச்சரிக்கப்படுகிறது. இதனுடைய பொருள் நாளின் நேரம் என்பதாகும். அதேபோள ஆத் என்றால் அரை என்பது பொருளாகும். தௌபகற் என்பது பிற்பகலையும் மற்றும் சிகார்தௌபகற் என்பது சூரியன் தலைக்கு மேலாக உள்ள உச்சிப் பொழுதையும் குறிக்கின்றன.
# பிக்ராமி நாட்காட்டி

## சந்திர நாட்காட்டி

ஒவ்வொரு மாதமும் பௌர்ணமிக்கு அடுத்த நாளில் தொடங்கும் 2015/2016 ஆம் ஆண்டின் சந்திர நாட்காட்டி பஞ்சாபி நாட்காட்டியில் உள்ளவாறு கீழே தரப்பட்டுள்ளது. இருந்தபோதிலும் அமாவாசை நாட்காட்டியில் ஒரு புதிய சந்திர ஆண்டு சேடார் மாதத்தின் அமாவாசைக்கு அடுத்தநாளில் தொடங்குகிறது என்ற அடிப்படையில் அமைக்கப்படுகிறது.
2015/2016 ஆம் ஆண்டிற்கான புதிய மாதங்களுக்கான தேதிகள் அட்டவனையில் கொடுக்கப்பட்டுள்ளன.
| வ,எண். | சந்திர மாதத்தின் பெயர் | தேதி |  |
| --- | --- | --- | --- |
| 1. | சேடார் | 17 மார்ச்சு 2014 |  |
| 2. | வைசாக் (பேசாக்) | 16 ஏப்ரல்l 2014 |  |
| 3. | யேத் | 15 மே 2014 |  |
| 4. | அர் | 14 சூன் 2014 |  |
| 5. | சாவன் | 13 சூலை 2014 |  |
| 6. | பாதோன் (பத்ரே) | 11 ஆகத்து 2014 |  |
| 7. | அசூய் (அசுன்) | 10 செப்டம்பர் 2014 |  |
| 8. | கட்டேக் (கட்டூன்) | 9 அக்டோபர் 2014 |  |
| 9. | மகர் | 7 நவம்பர் 2014 |  |
| 10. | போ | 7 திசம்பர் 2014 |  |
| 11. | மாக் | 6 சனவரி 2015 |  |
| 12. | பகன் | 4 பிப்ரவரி 2015 | } |  
ஒரு சந்திர ஆண்டு என்பது 12 மாதங்களைக் கொண்டது ஆகும். ஒரு சந்திர மாதத்தில் இரண்டு அரை மாதங்கள் உண்டு. மங்கலகரமான அரை மாதம் அமாவசைக்கு அடுத்தநாள் தொடங்குகிறது. இக்காலத்தை சுக்கில பட்சம் அல்லது வளர்பிறை என்கிறார்கள். அமங்கலமான அரை மாதம் பௌர்ணமிக்கு அடுத்த நாள் தொடங்குகிறது. இதை கிருட்டிண பட்சம் அல்லது தேய்பிறை என்கிறார்கள். ஒவ்வொரு சந்திர நாளும் திதி என்று அழைக்கப்படுகின்றன. ஒவ்வொரு மாதமும் 30 திதிகளால் ஆனவை. இவை 20 முதல் 27 மணி வரை மாறுபடுகின்றன.
# பஞ்சாப் நடுவண் பல்கலைக்கழகம்

:* நடுவண் பஞ்சாப் பல்கலைக்கழகம், பாக்கித்தானுடனோ பஞ்சாப் பல்கலைக்கழகம், சண்டிகர் உடனோ குழப்பிக் கொள்ள வேண்டாம் *.  
**பஞ்சாப் நடுவண் பல்கலைக்கழகம்** (*The Central University of Punjab*, **CUPB**) இந்திய பஞ்சாபில் பட்டிண்டாவில் அமைக்கப்பட்டுள்ள நடுவண் பல்கலைக்கழகம் ஆகும். இது நாடாளுமன்றம் இயற்றிய சட்டத்தின்படி நிறுவப்பட்டுள்ளது: இந்திய அரசின் "நடுவண் பல்கலைக்கழகங்கள் சட்டம், 2009". பஞ்சாப் நடுவண் பல்கலைக்கழகத்தின் ஆளுகைப்பகுதி பஞ்சாப் மாநிலம் முழுமையுமாகும். ரிசர்ச்கேட் & இசுகோப்பசு நிறுவனத்தின் தரவரிசைப்படி புதியதாக நிறுவப்பட்ட நடுவண் பல்கலைக்கழகங்களில் 2012 முதல் தொடர்ச்சியாக முதலிடத்தில் உள்ளது. நடுவண் பல்கலைக்கழகங்களில் பஞ்சாப் நடுவண் பல்கலைக்கழகத்தில் மட்டுமே விடுமுறைகளோ பருவங்களுக்கு இடையில் இடைவெளியோ இல்லாதுள்ளது. தவிரவும் இங்குதான் துணைநிலை பேராசிரியர்கள் உயிரியளவுகள்-அடிப்படையிலமைந்த வருகைப்பதிவில் பதிகையிட வேண்டியுள்ளது. ஆசிரியர் சங்கம் எதுவும் இல்லை. கல்வியாளர்களுக்கு இரண்டாண்டுகள் பயிற்சிக்காலம் இருப்பதும் இங்குதான் நடைமுறையில் உள்ளது.
# பஞ்சாப் நடுவண் பல்கலைக்கழகம்

## பல்கலைக்கழகம்

பஞ்சாப் நடுவண் பல்கலைக்கழகம், பட்டிண்டா 2009ஆம் ஆண்டு நடுவண் பல்கலைக்கழகங்கள் சட்டத்தின்படி நிறுவப்பட்டது; குடியரசுத் தலைவரின் அனுமதியை மார்ச் 20, 2009இல் பெற்றது. இதன் ஆள்புலம் பஞ்சாப் மாநிலம் முழுமைக்குமானது.  
ஏப்ரல் 2009இல் துணை வேந்தர் குடியிருப்பில் அமைக்கப்பட்ட முகாம் அலுவலகத்தில் தனது செயற்பாட்டைத் துவங்கியது. நவம்பர் 2009இல் 35 ஏக்கரா பரப்பளவில் அமைந்துள்ள நகர வளாகத்திற்கு மாறியது. முதன்மை வளாகம் பதின்டா-பாதல் சாலையில் குடா சிற்றூரில் 500 ஏக்கர் நிலத்தில் கட்டமைக்கப்பட்டு வருகின்றது. பட்டிண்டா பேருந்து நிலையத்திலிருந்து இது 21.5 கி.மீ. தொலைவில் உள்ளது.
# விஸ்வநாதன்-ராமமூர்த்தி

**விஸ்வநாதன்-ராமமூர்த்தி** என்பவர்கள் தென்னிந்தியத் திரையுலகின் இணைகளான ம. சு. விசுவநாதன் மற்றும் டி. கே. ராமமூர்த்தி ஆவர். இவர்கள் 1952 லிருந்து ஒன்றாக இணைந்து பணியாற்றத் தொடங்கி 100 க்கும் அதிகமான படங்களில் பணியாற்றினர். 1965ல் *ஆயிரத்தில் ஒருவன்* திரைப்படத்திற்குப் பிறகு பிரிந்தார்கள். அதன் பிறகு ராமமூர்த்தி 1966 – 1986 வரை 16 திரைப்படங்களில் பணியாற்றினார். இவர்கள் மீண்டும் 30 வருடங்களுக்குப் பிறகு 1995 எங்கிருந்தோ வந்தான் திரைப்படத்தில் இணைந்தார்கள்.  
2012ஆம் ஆண்டு ஜெயா தொலைக்காட்சியின் 14-வது ஆண்டு தொடக்கவிழாவில் முதல்வர் ஜெயலலிதா விஸ்வநாதன் ராமமூர்த்தி இணைக்கு 60 பொற்காசுகள் கொண்ட பொற்கிழியும், இருவருக்கும் மகிழுந்துகளையும் பரிசாக தந்தார்.
# விஸ்வநாதன்-ராமமூர்த்தி

## தொடக்க வாழ்க்கை

### ராமமூர்த்தி

டி. கே. ராமமூர்த்தி திருச்சியில் பிரபல இசைக்குடும்பத்தில் பிறந்தார். சிறுவயது முதலே வயலின் வாசிப்பவராக இருந்தார். இவருடைய தந்தை கிருஷ்ணசாமி பிள்ளை மற்றும் தாத்தா மலைக்கோட்டை கோவிந்தசாமி பிள்ளை ஆகியோரும் வயலின் வாசிப்பில் சிறந்தவர்கள். ராமமூர்த்தி சிறுவயதிலிருந்தே மேடை நிகழ்ச்சிகளில் பங்கேற்றார். 1940களில் அவிச்சி மெய்யப்பச் செட்டியார் அவர்களிடம் பணியாற்றினர். பி. எஸ் திவாகர், ஆர் சுதர்சனம் போன்றோரின் நட்புடன் திரையுலகத்தில் வாய்ப்புகளைத் தேடினார். சி. ஆர். சுப்பராமன், டி. ஜி. லிங்கப்பா போன்ற வயலினிஸ்டிடம் பணியாற்றினார்.
# விஸ்வநாதன்-ராமமூர்த்தி

## தொடக்க வாழ்க்கை

### விஸ்வநாதன்

எம். எஸ். விஸ்வநாதன் நடிகராகவும், பாடகராகவும் ஆசைகொண்டிருந்தார். 1940 களில் மேடை நாடகங்களில் நடித்தார். 1950 களில் புகழ் பெற்ற இசையமைப்பாளராக விளங்கிய டி. ஆர். பாப்பா அவர்கள், இசையமைப்பாளராகுமுன் எஸ். வி. வெங்கட்ராமன் அவர்களின் இசைக்குழுவில் ஒரு வயலின் இசைக்கலைஞராகப் பணியாற்றி வந்தார். அவர் எம். எஸ். விஸ்வநாதனை அந்தக் குழுவில் ஒரு எடுபிடி வேலைகள் செய்யும் உதவியாளராக இணைத்து விட்டார். விஸ்வநாதனுக்கு இசையமைப்பதில் ஆர்வம் இருந்தது. அதனால் இசையமைப்பாளர் எஸ். எம். சுப்பையா நாயுடு அவர்களுடன் சேர்ந்தார். அதன் பின் சி. ஆர். சுப்புராமன் குழுவில் ஆர்மோனியம், பியானோ என்பவற்றை வாசிக்கும் கலைஞராக முன்னேறினார். டி. ஜி. லிங்கப்பா மற்றும் டி. கே. ராமமூர்த்தி ஆகியோரும் இவருடன் இணைந்து பணியாற்றினார்கள்.  
எம். எஸ். விஸ்வநாதன் 15 வயதிலேயே மூன்று இசைக்கருவிகளை இசைக்கும் திறனைப் பெற்றிருந்தார். டி. கே. ராமமூர்த்தி 16 வயதிலிருந்து வயலின் இசைக் கலைஞராக இருந்தார்.
# விஸ்வநாதன்-ராமமூர்த்தி

## இறப்பு

நோய்வாய்ப்பட்டிருந்த இராமமூர்த்தி 2013 ஏப்ரல் 17 அன்று சென்னை மருத்துவமனையில் காலமானார். அப்போது அவருக்கு 91 வயது.  
விஸ்வநாதன் 2015 சூன் 27 அன்று சென்னை மருத்துவமனையில் சுவாசப் பிரச்சனைக்காக அனுமதிக்கப்பட்டார். 2015 சூலை 14 அன்று மருத்துவமனையில் காலமானார்.
# விஸ்வநாதன்-ராமமூர்த்தி

## திரைவாழ்க்கை
| 1965 | பூஜைக்கு வந்த மலர் | தமிழ் | முக்தா சீனிவாசன் | முக்தா திரைப்படங்கள் |  |
| 1965 | சாந்தி | தமிழ் | ஏ. பீம்சிங் | ஏஎல்எஸ் புரோடக்சன்ஸ் |  |
| 1965 | வாழ்க்கை படகு | தமிழ் | சுப்பிரமணியம் சீனிவாசன் | ஜெமினி ஸ்டூடியோஸ் |  |
| 1965 | வெண்ணிற ஆடை | தமிழ் | ஸ்ரீதர் (இயக்குநர்) | சித்ராலயா |  |
| 1965 | ஆயிரத்தில் ஒருவன் | தமிழ் | பி. ஆர். பந்துலு | பத்மினி பிச்சர்ஸ் |  |
| 1995 | *எங்கிருந்தோ வந்தான்* | தமிழ் | சந்தான பாரதி | விஎஸ்ஆர் பிச்சர்ஸ் | } |
# விஸ்வநாதன்-ராமமூர்த்தி

## இவற்றையும் காண்க

- எம். எஸ். விஸ்வநாதன் இசையமைத்த தமிழ்த் திரைப்படங்கள்
# கீரொவ் மாகாணம்

கீரொவ் மாகாணம் 1934 டிசம்பர் 7 இல் கீரொவ் கிராய் என்ற பெயரில் அமைக்கப்பட்டது. 1936 இல் மாகாணமானது. இதன் நிருவாகத்தில் 39 மாவட்டங்களும், 6 நகரங்களும் உள்ளன.
# கீரொவ் மாகாணம்

## மக்கள் வகைப்பாடு

இங்குள்ள மக்கள்தொகை: 1,341,312 (2010).
# கீரொவ் மாகாணம்

## சமயம்

2012 அதிகாரபூர்வ தரவுகளின் படி, 40.1% மக்கள் உருசிய மரபுவழித் திருச்சபையினர். 5% பொதுக் கிறித்தவர்கள், 1% பழமைவாத அல்லது உருசியம் அல்லாத கிழக்கு மரபுவழி திருச்சபையினர். 1% இசுலாமியர். 1% பழைய நம்பிக்கை கொண்டவர்கள். 33% சமயசார்பற்றவர்கள், 13% is இறைமறுப்புக் கொள்கையுடையவர்கள்.
# யாரோசிலாவ் மாகாணம்

**யாரோசிலாவ் மாகாணம்** (*Yaroslavl Oblast*, , **யாரோசிலாவ்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இது மத்திய நடுவண் மாவட்டத்தில், துவெர், மாசுக்கோ, இவனோவோ, விளதீமிர், கொசுத்திரோமா, வொலக்தா மாகாணங்களுக்கிடையே அமைந்துள்ளது. இதன் நிருவாக மையம் யாரோசிலாவ் நகரம் ஆகும். மக்கள்தொகை: 1,272,468 (2010 கணக்கெடுப்பு).
# யாரோசிலாவ் மாகாணம்

## புவியியல்

வோல்கா ஆறு இம்மாகாணம் ஊடாகப் பாய்கிறது. இங்குள்ள ரிபீன்சுக் நீர்த்தேக்கம் ஐரோப்பாவின் மிகப்பெரும் நீர்த்தேக்கங்களில் ஒன்றாகும்.
# யாரோசிலாவ் மாகாணம்

## மக்கள் வகைப்பாடு

2010 மக்கள் கணக்கெடுப்பின் படி, இங்குள்ள மக்கள்தொகை 1,272,468 ஆகும்.
# யாரோசிலாவ் மாகாணம்

## சமயம்

2012 அதிகாரபூர்வ தரவுகளின் படி, 32.6% உருசிய மரபுவழித் திருச்சபையினர். 5% பொதுக் கிறித்தவர்கள், 2% பழமைவாத அல்லது உருசியம் அல்லாத கிழக்கு மரபுவழி திருச்சபையினர். 1% முஸ்லிம்கள். அத்துடன் 34% சமய சார்பற்றவர்கள், 15% இரைமறுப்பாளர்கள் ஆவர். 10.4% ஏனைய சமயத்தினர்
# கிலா ராய்பூர் விளையாட்டுத் திருவிழா

**கிலா ராய்பூர் விளையாட்டுத் திருவிழா**, இந்தியாவிலுள்ள பஞ்சாப் மாநிலத்தின் லூதியானா நகரத்தின் அருகிலுள்ள கிலா ராய்பூரில் ஆண்டுதோறும் நடத்தப்படும் கிராமிய விளையாட்டுத் திருவிழா. *கிராமிய ஒலிம்பிக் போட்டிகள்* என்று இத்திருவிழா பரவலாக அறியப்படும்.  
இத்திருவிழாவில், குதிரை வண்டி பந்தயம், கயிறு இழுத்தல் போன்ற பெரும்பான்மையான பஞ்சாபி கிராமிய விளையாட்டுகளுக்கான போட்டிகள் நிகழ்த்தப்படும்.  
ஆண்டுதோறும் பிப்ரவரி மாதம், லூதியானா நகரத்தில், வெளிநாட்டினர் உட்பட பல விளையாட்டு ஆர்வலர்கள் குவிவர்.எருதுகள், ஒட்டகங்கள், நாய்கள், கோவேருகள் மற்றும் பிற விலங்குகளின் சிறந்த இனங்கள் போட்டிகளில் பங்கேற்பதைக் காண அவர்கள் கிலா ராய்பூருக்கு வருகின்றனர். இப்போட்டிகளில் பங்கெடுத்துப் புகழ் பெற்ற வீரர் பலர். 2008 போட்டிகளில் கல்சியான் கிராமத்தைச் சேர்ந்த ஹக்கம் மற்றும் நயிப் சிங் தலிவால் குஜ்ஜரால் மற்றும் பலேவால் போட்டிகளில் முதலிடத்தைப் பிடித்தனர். இதனால் பஞ்சாபில்தலைச்சிறந்த விளையாட்டுமோகம்கொண்டவர்களாகஇவர்கள்அடையாளம்காணப்பட்டனர்.
# கிலா ராய்பூர் விளையாட்டுத் திருவிழா

## பிறவிளையாட்டுகள்

### திரிஞ்சென்

திரிஞ்சென் என்பது இளம்பெண்கள் இராட்டையில் நூல் நூற்றுக்கொண்டே பாடும் ஓர் தொழில் சார் பொழுதுபோக்கு விளையாட்டு.இராட்டைகளுக்கும் பெண்கள் இரவும் பகலும் தங்கத் தேவையான இடமுள்ள ஒரு வீட்டில் ஒரு சமூக சங்கம் போல திரிஞ்சென் ஒருங்கிணைக்கப்படும். பெண்கள், ஆடல் பாடல் வாயிலாகத் தத்தம் இன்ப-துன்ப உணர்வுகளையும், பிரிவுத் துயரையும், கூடும் இன்பத்தையும் வெளிப்படுத்துவர். பெண்களின் இராட்டையானது அவர்களது துணையாகவும், நட்பாகவும், வழிநடத்துவதாகவும் அவர்களின் வாழ்வு முழுதும்ஒருமுக்கியஅங்கமாகத் திகழ்வதாகக்கருதப்படுகிறது.
# கிலா ராய்பூர் விளையாட்டுத் திருவிழா

## பிறவிளையாட்டுகள்

### கிக்லீ

இதுவும் பெண்களுக்கான விளையாட்டாகும். இரு பெண்கள் கைகளைக் கோர்த்து வட்டமிட்டு விளையாடுவதாய்அமையும்.
# கிலா ராய்பூர் விளையாட்டுத் திருவிழா

## பிறவிளையாட்டுகள்

### கீதாபத்தர்

கூழாங்கல், உடைந்த சில்லுகள் முதலியவைக் கொண்டு ஏழு கல்லாட்டம்போல் இவ்விளையாட்டு ஆடப்படும். எனினும் ஓட்டமின்றி, அமர்ந்து விளையாடுவதாய் அமையும்.
# கிலா ராய்பூர் விளையாட்டுத் திருவிழா

## பிறவிளையாட்டுகள்

### கிடு (பந்து)

பெண்கள் பந்தாடிக்கொண்டே பாடுவதாக இவ்விளையாட்டு அமையும். ஒவ்வொரு சுற்றுக்கும் ஒரு பாட்டென பத்து சுற்றுகளைக் கொண்டது. பொதுவாகக் குழந்தைகள் பாட ஏதுவாக இளகுவான எதுகை-மோனையுடம் பாடல்கள் அமையும்.
# கே. என். கோவிந்தாச்சார்யா

**கே. என். கோவிந்தாச்சார்யா** (பிறப்பு 1943 மே 2) என்பவர் இந்திய அரசியல்வாதி, இராசுட்டிரிய சேவக் சங்கப் பரப்புநர், சமூகச் செயற்பாட்டாளர், சூழலியல் செயற்பாட்டாளர் எனவும் அறியப்படுகிறார்.
# கே. என். கோவிந்தாச்சார்யா

## அரசியல் பணிகள்

1988 ஆம் ஆண்டில் கோவிந்தாச்சார்யா பாரதிய ஜனதா கட்சியில் சேர்ந்தார். அதில் 2000 வரை பொதுச்செயலாளராக இருந்தார்.
ஆனால் தற்சமயம் பாரதிய சனதா கட்சியின் நடவடிக்கைகளைக் கண்டித்துப் பேசி வருகிறார்.  
இவருடைய முன்னெடுப்பு முயற்சியால் பாரத் விகாஸ் சங்கம் என்னும் அமைப்பின் 3 ஆவது தேசிய மாநாடு 2011 திசம்பர் இறுதியில் கல்புர்கியில் நடந்தது.  
இந்திய அரசியலிலும் பெரும் குழுமங்களிலும் நடைபெறும் ஊழல்களைக் கண்டித்து சனநாயகக் காப்பு முன்னணி என்னும் ஓர்
அமைப்பை 2011 திசம்பர் 25 இல் தொடங்கினார்.
# சிறு கைத்துப்பாக்கி

17'' அரைத்தானியக்க சிறு கைத்துப்பாக்கி.]]
**சிறு கைத்துப்பாக்கி** (*pistol*) என்பது ஒரு கைத்துப்பாக்கி வகையாகும். சில கைத்துப்பாக்கி நிபுணர்களும் அகராதிகளும் சிறு கைத்துப்பாக்கியை கைத்துப்பாக்கியின் ஒரு உப அமைப்பாகக் கருத, ஏனையோர் முற்றிலும் ஒன்றாகக் கருதுகின்றனர். சிலநேரங்களில், "சிறு கைத்துப்பாக்கி" ("pistol") எனும் பதம் குழாயுடன் இணைக்கப்பட்ட ஒரு உள் அறையைக் கொண்ட கைத்துப்பாக்கியைக் குறிக்கிறது. இன்னுமொரு பிரதான கைத்துப்பாக்கியான சுழல் கைத்துப்பாக்கி சிறு கைத்துப்பாக்கியில் இருந்து மாறுபட்டு, சுழலும் நீள் உருளையில் பல அறைகளைக் கொண்டுள்ளது. ஆனால் ஐக்கிய இராச்சியம் / பொதுநலவாயம் இந்த விளக்கத்தைக் கொண்டிருப்பதில்லை.
# இவானொவா மாகாணம்

## வரலாறு

இவானொவா தொழிற்துறை மாகாணம் 1929 அக்டோபர் 1 இல் அமைக்கப்பட்டது. 1936 மார்ச் 11 இல் இதன் ஒரு பகுதி இவானொவா மாகாணமாக்கப்பட்டது. மீதிப் பகுதி யாரோசிலாவ் மாகாணம் என அழைக்கப்பட்டது.
# இவானொவா மாகாணம்

## புவியியல்

இவானொவா மாகாணத்தின் எல்லைகளாக வடக்கே கொசுத்ரோமா மாகாணம், கிழக்கே நீசுனி நோவ்கோரத் மாகாணம், தெற்கே விளதீமிர் மாகாணம், மேற்கே யாரோசிலாவ் மாகாணம் ஆகியன உள்ளன.  
இம்மாகாணம் நீண்ட குளிர்காகக் காலநிலையையும் (சராசரி வெப்பநிலை -12செ), குறுகிய கோடை காலத்தையும் (சராசரி வெப்பநிலை +18செ) கொண்டுள்ளது.
# இவானொவா மாகாணம்

## மக்கள் வகைப்பாடு

2010 கணக்கெடுப்பிஉன் படி, இங்குள்ள மொத்த மக்கள்தொகை 1,061,651.
# இவானொவா மாகாணம்

## சமயம்

2012 அதிகாரபூர்வத் தரவுகளின் படி, 46.5% உருசிய மரபுவழித் திருச்சபையினர். 8% பழமைவாத அல்லது உருசியம் அல்லாத கிழக்கு மரபுவழி திருச்சபையினர், 2% பொதுக் கிறித்தவர்கள், 1% சிலாவிக் நம்பிக்கை (ரொத்னவெர்கள்) 1% முஸ்லிம்கள். ஆவர் அத்துடன் 28% சமயசார்பற்ரவர்கள், 13% இறைமறுப்பாளர்கள், 0.5% ஏனைய சமயத்தவர்கள்.
# சுழல் கைத்துப்பாக்கி

**சுழல் கைத்துப்பாக்கி** (*revolver*) என்பது திரும்பவும் சுடக்கூடிய கைத்துப்பாக்கி ஆகும். சுழல் கைத்துப்பாக்கி நீள் உருளையில் பல அறைகளைக் கொண்டுள்ளதுடன் குறைந்தது சுடுவதற்கு ஒரு குழாயையும் கொண்டுள்ளது. சுழல் கைத்துப்பாக்கியை சிறு கைத்துப்பாக்கியின் ஒரு உப அமைப்பாகக் கருதலாம். அல்லது கைத்துப்பாக்கியில் ஒன்றாகவோ, சிறு கைத்துப்பாக்கியிலிருந்து வேறுபட்டதாகவோ கருதலாம். "சுழல்" எனும் பதம் பொதுவாக கைத்துப்பாக்கியைக் குறிப்பதாயினும், பிற சுடுகலன்கள் சுழல் அறைகளைக் கொண்டு இருக்கலாம். எறிகுண்டு செலுத்திகள், வேட்டைத் துப்பாக்கிகள், மரைகுழல் துப்பாக்கிகள் ஆகியவற்றில் சிலவற்றிலும் சுழல் அறைகள் காணப்படுவதுண்டு.
# ரியாசன் மாகாணம்

## புவியியல்

இம்மாகாணத்தின் எல்லைகளாக வடக்கே விளதீமிர் மாகாணம், வடகிழக்கே நீசுனி நோவ்கோரத் மாகாணம், கிழக்கே மொர்தோவியா, தென்கிழக்கே பென்சா மாகாணம், தெற்கே தம்போவ் மாகாணம், தென்மேற்கே லீபெத்சுக் மாகாணம், மேற்கே தூலா வட்டாரம், வடமேற்கே மாசுக்கோ மாகாணம் ஆகியன அமைந்துள்ளன.
# ரியாசன் மாகாணம்

## மக்கள்தொகை

2010 கணக்கெடுப்பின் படி, மக்கள்தொகை 1,154,114
# ரியாசன் மாகாணம்

## சமயம்

2012 அதிகாரபூர்வ தரவுகளின்படி, 63% உருசிய மரபுவழித் திருச்சபையினர், 3% பொதுக் கிறித்தவர்கள், 1% பழமைவாத அல்லது உருசியம் அல்லாத கிழக்கு மரபுவழி திருச்சபையினர், 1% முஸ்லிம்கள், 1% சிலாவிக் பழங்குடி சமயத்தவர்கள், 15% சமய சார்பற்றவர்கள், 9% is இறைமறுப்பாளர்கள் ஆவர்.
# கொசுத்ரோமா மாகாணம்

**கொசுத்ரோமா மாகாணம்** (*Kostroma Oblast*, , **கொஸ்தோட்ம்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிருவாக மையம் கொசுத்ரோமா நகரம். மாகாண மக்கள்தொகை 667,562 (2010). இம்மாகாணம் 1944 ஆம் ஆண்டில் யாரோசிலாவ் மாகாணத்தில் இருந்து சில பகுதிகள் பிரிக்கப்பட்டு உருவாக்கப்பட்டது.  
18 ஆம் ந்நூஊற்றாண்டின் ஆரம்பத்தில் இங்கு ஆடைத் தொழிற்சாலைகள் ஆரம்பிக்கப்பட்டன.
# கொசுத்ரோமா மாகாணம்

## புவியியல்

இம்மாகாணத்தின் எல்லைகளாக வடக்கே வொலக்தா மாகாணம், கிழக்கே கீரொவ் மாகாணம், தெற்கே நீசுனி நோவ்கோரத் மாகாணம், மேற்கே இவானொவா மாகாணம், வடமேற்கே யாரோசிலாவ் மாகாணம் ஆகியன உள்ளன. இங்கு பாயும் முக்கிய ஆறுகள் வோல்கா, கொசுத்ரோமா ஆறு ஆகியனவாகும்.
# கொசுத்ரோமா மாகாணம்

## மக்கள் வகைப்பாடு

இம்மாகாணத்தின் மக்கள்தொகை 667,562 (2010 கணக்கெடுப்பு).
# கொசுத்ரோமா மாகாணம்

## சமயம்

2012 அதிகாரபூர்வ தரவுகளின் படி, 53.8% உருசிய மரபுவழித் திருச்சபையினர், 5% பொதுக் கிறித்தவர்கள், 1% பழமைவாத, அல்லது உருசியமல்லாத கிழக்கு மரபுவழி திருச்சபையினர், 1% சிலாவிக்கி பழங்குடி நம்பிக்கையாளர்கள், 25% சமய சார்பற்றவர்கள், 9% இறைமறுப்பாளர்கள், 5.2% ஏனைய சமயத்தவர்கள்.
# கிருஷ்ணன்-பஞ்சு

**கிருஷ்ணன்-பஞ்சு** ஓர் இந்தியத் திரைப்பட இரட்டை இயக்குநர்கள் ஆவர். **ரா. கிருஷ்ணன்** (1909–1997) மற்றும் **சா. பஞ்சு** (1915–1984) ஆகிய இருவரும் இணைந்து கிருஷ்ணன்-பஞ்சு என்ற பெயரில் 50இற்கும் மேற்பட்ட தமிழ், தெலுங்கு, இந்தி உள்ளிட்ட இந்திய மொழித் திரைப்படங்களை இயக்கியிருந்தனர்.
# கிருஷ்ணன்-பஞ்சு

## வாழ்க்கைக் குறிப்பு

### தொடக்க கால வாழ்க்கை

ரா. கிருஷ்ணன் 1909 சூலை 18 அன்று தமிழ்நாட்டின் சென்னையில் பிறந்தார். தொடக்கத்தில், கோவையில் செயல்பட்டு வந்த பக்சிராஜா ஸ்டுடியோவில் (அப்போதைய கந்தன் ஸ்டுடியோ) பணியாற்றினார்.  
சா. பஞ்சு 1915 சனவரி 24 அன்று தமிழ்நாட்டின் கும்பகோணம் அருகிலுள்ள உமையாள்புரத்தில் பிறந்தார்.
# கிருஷ்ணன்-பஞ்சு

## மறைவு

1984 ஏப்ரல் 6 அன்று சா. பஞ்சு தனது 69 ஆவது வயதில் சென்னையில் காலமானார்.
பஞ்சு இறந்த பின்னர் எந்த படத்தையும் இயக்காதிருந்த ரா. கிருஷ்ணன், 1997 சூலை 17 அன்று தனது 87 ஆவது வயதில் சென்னையில் காலமானார்.
# கிருஷ்ணன்-பஞ்சு

## இயக்கிய திரைப்படங்கள்

| ஆண்டு | திரைப்படம் | மொழி | தயாரிப்பு | குறிப்புகள் |
| --- | --- | --- | --- | --- |
| 1944 | *பூம்பாவை* | தமிழ் | லியோ பிக்சர்சு |  |
| 1947 | *பங்கஜவல்லி* | தமிழ் | தமிழ்நாடு டாக்கீஸ் |  |
| 1947 | *பைத்தியக்காரன்* | தமிழ் | என். எசு. கே. பிக்சர்சு | எம். ஜி. இராமச்சந்திரன் துணை வேடத்தில் நடித்த திரைப்படம் |
| 1949 | *ரத்தினகுமார்* | தமிழ் | முருகன் டாக்கீஸ் |  |
| 1949 | *நல்ல தம்பி* | தமிழ் | என்.எசு.கே. பிலிம்சு, உமா பிக்சர்சு | கா. ந. அண்ணாதுரை திரைக்கதை ஆசிரியராக அறிமுகமான திரைப்படம் |
| 1952 | *பராசக்தி* | தமிழ் | நேசனல் பிக்சர்சு | சிவாஜி கணேசன் அறிமுகமான திரைப்படம் |
| 1953 | *கண்கள்* | தமிழ் | மோசன் பிக்சர்சு குழு |  |
| 1954 | *ரத்தக்கண்ணீர்* | தமிழ் | நேசனல் பிக்சர்சு |  |
| 1955 | *சந்தா சகு* | கன்னடம் |  |  |
| 1956 | *குலதெய்வம்* | தமிழ் |  |  |
| 1957 | *புதையல்* | தமிழ் | கமல் சகோதரர்கள் |  |
| 1957 | *பாபி* | இந்தி | ஏவிஎம் தயாரிப்பகம் | குலதெய்வம் தமிழ்த் திரைப்படத்தின் மறுஆக்கம் |
| 1958 | *மாமியார் மெச்சின மருமகள்* | தமிழ் |  |  |
| 1959 | *பர்க்கா* | இந்தி | ஏவிஎம் தயாரிப்பகம் |  |
| 1960 | *திலகம்* | மலையாளம் |  |  |
| 1960 | *தெய்வப்பிறவி* | தமிழ் |  |  |
| 1960 | *பிந்த்யா* | இந்தி | தெய்வப்பிறவி தமிழ்த் திரைப்படத்தின் மறுஆக்கம் |  |
| 1961 | *சுகா சிந்தூர்* | இந்தி |  |  |
| 1962 | *சாதி* | இந்தி |  |  |
| 1962 | *மேன் மௌஜி* | இந்தி | ஏவிஎம் தயாரிப்பகம் |  |
| 1963 | *குங்குமம்* | தமிழ் | ராசாமணி பிக்சர்சு |  |
| 1964 | *வாழ்க்கை வாழ்வதற்கே* | தமிழ் | கமல் சகோதரர்கள் |  |
| 1964 | *சர்வர் சுந்தரம்* | தமிழ் | ஏவிஎம் தயாரிப்பகம் |  |
| 1964 | *மேரா குசார் கியா கை* | இந்தி |  |  |
| 1965 | *குழந்தையும் தெய்வமும்* | தமிழ் | ஏவிஎம் தயாரிப்பகம் |  |
| 1966 | *பெற்றால்தான் பிள்ளையா* | தமிழ் |  |  |
| 1966 | *லேத மனசுலு* | தெலுங்கு | ஏவிஎம் தயாரிப்பகம் |  |
| 1966 | *லாலா* | இந்தி | அன்னை திரைப்படத்தின் மறுஆக்கம் |  |
| 1968 | *டு கலியான்* | இந்தி | ஏவிஎம் தயாரிப்பகம் | குழந்தையும் தெய்வமும் திரைப்படத்தின் மறுஆக்கம் |
| 1968 | *உயர்ந்த மனிதன்* | தமிழ் |  |  |
| 1969 | *அன்னையும் பிதாவும்* | தமிழ் |  |  |
| 1970 | *எங்கள் தங்கம்* | தமிழ் |  |  |
| 1970 | *அனாதை ஆனந்தன்* | தமிழ் |  |  |
| 1971 | *மெயின் சுந்தர் கூன்* | இந்தி | சர்வர் சுந்தரம் திரைப்படத்தின் மறுஆக்கம் |  |
| 1972 | *பிள்ளையோ பிள்ளை* | தமிழ் |  |  |
| 1972 | *இதய வீணை* | தமிழ் |  |  |
| 1972 | *அக்கா தம்முடு* | தெலுங்கு | ஏவிஎம் தயாரிப்பகம் |  |
| 1973 | *பூக்காரி* | தமிழ் |  |  |
| 1974 | *சமையல்காரன்* | தமிழ் | *பவார்ச்சி* திரைப்படத்தின் மறுஆக்கம் |  |
| 1974 | *சந்தார்* |  |  |  |
| 1974 | *பத்து மாத பந்தம்* | தமிழ் |  |  |
| 1974 | *கலியுகக் கண்ணன்* | தமிழ் |  |  |
| 1975 | *வாழ்ந்து காட்டுகிறேன்* | தமிழ் |  |  |
| 1975 | *காசுமீர் பல்லோடு* | தெலுங்கு |  |  |
| 1975 | *அணையா விளக்கு* | தமிழ் |  |  |
| 1976 | *வாழ்வு என் பக்கம்* | தமிழ் |  |  |
| 1976 | *இளைய தலைமுறை* | தமிழ் |  |  |
| 1976 | *என்ன தவம் செய்தேன்* | தமிழ் |  |  |
| 1977 | *சொன்னதைச் செய்வேன்* | தமிழ் |  |  |
| 1977 | *சக்ரவர்த்தி* |  |  |  |
| 1978 | *பேர் சொல்ல ஒரு பிள்ளை* | தமிழ் |  |  |
| 1978 | *அன்னபூரணி* |  |  |  |
| 1979 | *வெள்ளி ரதம்* | தமிழ் |  |  |
| 1979 | *நீலமலர்கள்* | தமிழ் |  |  |
| 1979 | *நாடகமே உலகம்* | தமிழ் |  |  |
| 1980 | *மங்கள நாயகி* |  |  |  |
| 1985 | ''மலரும் நினைவுகள் | தமிழ் | } |  |
# இர்கூத்சுக் மாகாணம்

## புவியியல்

அருகே பைக்கால் தொடர்நுது நிலையம்]]
இர்கூத்சுக் மாகாணத்தின் எல்லைகளாக தெற்கே புரியாத்தியா, துவா, மேற்கே கிராசுனயார்சுக் கிராய், வடகிழக்கே சகா குடியரசு, கிழக்கே சபைக்கால்சுக்கி கிராய் ஆகியன உள்ளன.  
உலகின் பிரபலமாக பைக்கால் ஏரி இம்மாகாணத்தின் தென்கிழக்கே உள்ளது.
# இர்கூத்சுக் மாகாணம்

## மக்கள் வகைப்பாடு

2010 கணக்கெடுப்பின் படி, இங்குள்ள மொத்த மக்கள்தொகை 2,428,750 ஆகும். இங்குள்ள மக்கள்தொகை அடர்த்தி (3.5 நபர்/சதுரகிமீ) தேசிய சராசரியுடன் (8.7) ஒப்பிடும் போது மிகக் குறைவானதாகும். இர்கூத்சுக் நகரமே இங்குள்ள பெரிய நகரமாகும். இங்கு 612 973 பேர் வசிக்கின்றனர்.  
மாகாணத்தின் பெரும்பான்மையானோர் உருசியர்கள் (93.5%) ஆவர். சிறுபான்மையின புரியாத் மக்களுக்கென (3.3%) இம்மாகாணத்தினுள் ஊஸ்த்-ஓர்தா புரியாத் வட்டாரம் (*Ust-Orda Buryat Okrug*) என்ற நிருவாக அலகு உள்ளது.
# இர்கூத்சுக் மாகாணம்

## சமயம்

2012 அதிகாரபூர்வத் தரவுகளின் படி, 28.1% உருசிய மரபுவழித் திருச்சபையினர் ஆவர். 7% பொதுக் கிறித்தவர்கள். 6% பழமைவாத அல்லது உருசியமல்லாத கிழக்கு மரபுவழி திருச்சபையினர். 2% சிலாவிக் பழங்குடி நம்பிக்கையாளர்கள், 1% முசுலிம்கள். அத்துடன் 37% சமயசார்பற்றவர்கள், 17% இறைமறுப்பாளர்கள், 1.9% ஏனைய சமயத்தவர்கள்.
# குயிலி (நடிகை)

**குயிலி** (பிறப்பு: சூன் 14, 1961) தமிழ்த் திரைப்பட நடிகை ஆவார். இவர் பூ விலங்கு என்னும் படத்தின் மூலம் திரை உலகுக்கு அறிமுகமானார். நாயகன் படத்தில் வரும் 'நிலா அது வானத்து' மேலே என்ற பாடலுக்கு நடனம் ஆடி புகழ்பெற்றார்.
விஜய் தொலைக்காட்சி தொடரான சரவணன் மீனாட்சியில் அம்மா வேடத்தில் நடித்தார்.
# குயிலி (நடிகை)

## திரை வாழ்க்கை

| ஆண்டு | திரைப்படம் | மொழி | கதாப்பாத்திரம் | குறிப்புகள் |
| --- | --- | --- | --- | --- |
| 1984 | *பூவிலங்கு* | தமிழ் | கதாநாயகி |  |
| 1985 | *கல்யாண அகதிகள்* | தமிழ் | ஹேமலதா |  |
| 1987 | *நாயகன்* | தமிழ் | பாடல் |  |
| 1987 | *சுவாதி திருநாள்* | தமிழ் | நடனம் |  |
| 1988 | *புதிய வானம் (திரைப்படம்)* | தமிழ் |  |  |
| 1989 | *ராஜநடை* | தமிழ் |  |  |
| 1989 | *புதுப்புது அர்த்தங்கள்* | தமிழ் |  |  |
| 1989 | *புதிய பாதை (1989 திரைப்படம்)* | தமிழ் | பாடலுக்கு ஆட்டம் |  |
| 1989 | *உத்தம புருஷன்* | தமிழ் | குத்தாட்டப் பாடல் |  |
| 1990 | *அதிசய மனிதன்* | தமிழ் |  |  |
| 1990 | *புலன் விசாரணை (திரைப்படம்)* | தமிழ் |  |  |
| 1990 | *நல்ல காலம் பொறந்தாச்சு* | தமிழ் |  |  |
| 2001 | *தவசி* | தமிழ் |  |  |
| 2001 | *நரசிம்மா* | தமிழ் |  |  |
| 2002 | *பம்மல் கே. சம்பந்தம் (திரைப்படம்)* | தமிழ் |  |  |
| 2003 | *குறும்பு (திரைப்படம்)* | தமிழ் |  |  |
| 2004 | *டிரீம்ஸ்* | தமிழ் | தாய் வேடம் |  |
| 2004 | *எங்கள் அண்ணா (திரைப்படம்)* | தமிழ் | சுந்தரலிங்கம் மனைவி |  |
| 2008 | *அறை எண் 305ல் கடவுள்* | தமிழ் | ருக்மணி |  |
| 2008 | *வல்லமை தாராயோ* | தமிழ் |  |  |
| 2010 | *கொல கொலயா முந்திரிக்கா* | தமிழ் |  |  |
| 2010 | *கௌரவர்கள் (திரைப்படம்)* | தமிழ் |  |  |
| 2011 | *சிங்கம் புலி* | தமிழ் | தாய் வேடம் |  |
| 2014 | *காவியத்தலைவன்* | தமிழ் |  |  |
# ஜெரார்டு குயூப்பர்

**ஜெரார்டு குயூப்பர்** *(Gerard Peter Kuiper)* (; ; **ஜெரித் பியேதர் குயூப்பர் (Gerrit Pieter Kuiper)**; திசம்பர் 7, 1905 – திசம்பர் 23, 1973) ஒரு டச்சு அமெரிக்க வானியலாளரும் கோள் அறிவியலாளரும் நிலாவியலாளரும் எழுத்தாளரும் பேராசிரியரும் ஆவார்.இவர் புத்தூழிக் கோள் அறிவியலின் தந்தையாகக் கருதப்படுபவர். இவர் பெயரால் குயூப்பர் பட்டை வழங்கப்படுகிறது. இவர் சிகாகோ பல்கலைக்கழகப் பேராசிரியராக கார்ல் சாகனுக்கு முனைவர் பட்ட ஆய்வுக்கு வழிகாட்டினார். இருவரும் 1958 இல் A119 படைசார் திட்டம் ஒன்றில் இணைந்து பணியாற்றினர். இது நிலாவில் அணுப்படைக்கலனை வெடிப்பதற்கான திட்டம் ஆகும்.
# ஜெரார்டு குயூப்பர்

## தகைமைகள்

- குயூப்பர் 1947 இல் பிரான்சு வானியல் கழகத்தின் பிரிக்சு யூலேசு ஜான்சன்விருது பெற்றார்.  
- இவர் 1959 இல் அமெரிக்க வானியல் கழகத்தின் என்றி நோரிசு விரிவுத் தகைமை பெற்றார்.  
- மேலும் 1971 இல் இவர் அமெரிக்க அறிவியல் மேம்பாட்டுக் கழகத்தில் இருந்தும் பிராங்ளின் நிறுவனத்தில் இருந்தும்கெப்லர் பொற்பதக்கம் பெற்றார்.  
- 1776 குயூப்பர் எனும் சிறுகோளும் குயூப்பர் அறிவன் குழிப்பள்ளம், குயூப்பர் நிலாக் குழிப்பள்ளம், குயூப்பர் செவ்வாய்க் குழிப்பள்ளம் ஆகிய குழிப்பள்ளங்களும் இப்போது இயக்கத்தில் இல்லாத குயூப்பர் காற்றுவெளி வான்காணகமும் இவரது பெயரால் அழைக்கப்படுகின்றன.  
- நெப்டியூனுக்கு அப்பால் உள்ள குறுங்கோள்கள் நிலவும் பட்டை குயூப்பரால் முன்கணிக்கப்பட்டதால், குயூப்பர் பட்டை என வானியலாளர்களால் வழங்கப்படுகிறது. என்றாலும் இவர் அவை இப்பொது கோள் ஈர்ப்பால் இழுக்கப்பட்டு அங்கே ஒன்றிரண்டு நிலவலாம் அல்லது ஏதும் இல்லாமலும் போகலாம் என்றும் கூறியுள்ளார்.  
- இவரது பெயரால் அமெரிக்க வானியல் கழகக் கோள் அறிவியல் பிரிவு குயூப்பர் பரிசு என ஒரு பரிசை நிறுவி வழங்கி வருகிறது. இது கோள் அறிவியலில் பெரும்பணி ஆற்றிய வாழ்நாள் பங்களிப்பாளர்களுக்குத் தரப்படுகிறது. [[கார்ல் சேகன், ஜேம்சு வான் ஆலன், யூகின் சூமேக்கர் ஆகியோர் இப்பரிசைப் பெற்றுள்ளனர்.
# பஞ்ச்குலா

**பஞ்ச்குலா** (*Panchkula*, இந்தி: **पंचकूला**) இந்தியாவின் அரியானா மாநிலத்தில் பஞ்ச்குலா மாவட்டத்தில் திட்டமிடப்பட்டவாறு கட்டமைக்கப்பட்ட நகரமாகும். இது சண்டிகர் ஒன்றியப் பகுதியுடனும் மொகாலி நகரத்துடனும் தொடர்ச்சியான நிலப்பகுதியின் அங்கமாகும். சண்டிகரிலிருந்து தென்கிழக்கே ஏறத்தாழ 4&nbsp;கி.மீ. (2.4 மைல்கள்) தொலைவிலும் புது தில்லியிலிருந்து வடகிழக்கில் 259&nbsp;கி.மீ. (162 மைல்கள்) தொலைவிலும் அமைந்துள்ளது. சண்டிகர்-மொகாலி-பஞ்ச்குலா பெருநகர வட்டாரம் கூட்டாக மூ-நகரம் எனப்படுகின்றது; இந்தக் கூட்டுப் பரப்பில் வாழும் மக்கள்தொகை 2 மில்லியனுக்கும் கூடுதலாக உள்ளது.  
இந்த நகரத்தில் இந்தியத் தரைப்படையின் மேற்கு ஆளுகையின் தலைமையகம், சண்டிமந்திர் படைக் குடியிருப்பு (*Chandimandir Cantonment*), அமைந்துள்ளது. 2011இல் பஞ்ச்குலாவின் மக்கள்தொகை 561,293 ஆக இருந்தது.
# சிறீ ராம் வனவாஸ்

***சிறீ ராம் வனவாஸ்*** என்பது 1977ல் வெளிவந்த இந்தி திரைப்படமாகும். இதனை கமலகர காமேஷ்வர ராவ் இயக்கியிருந்தார். இத்திரைப்படம் இந்து தொன்மவியல் கதையான இராமாயணத்தினை அடிப்படையாகக் கொண்டது. 1976ல் வெளிவந்த சீதா கல்யாணத்தின் தொடர்ச்சியாக இத்திரைப்படம் வெளிவந்தது.
# சிறீ ராம் வனவாஸ்

## நடிகர்கள்

- கே. எஸ். ரவிக்குமார் ... ராம்
- ஜெயபிரதா .. சீதா
- சத்யநாராயணன் ... ராவணன்
- கும்மடி வெங்கடேஷ்வர ராவ் .. . தக்சன்
- சரோஜாதேவி ... மண்டோதரி
- அஞ்சலிதேவி ... கௌசல்யா
- விஜயலலிதா ... கைகேயி
- ஜமுனா ... சபரி  
வாணி ஜெயராம், மகேந்திர கபூர், எஸ். பி. பாலசுப்பிரமணியம், பி. வசந்தா ஆகியோர் இத்திரைப்படத்தில் பாடியிருந்தனர்.
# சஞ்சி

**சஞ்சி** (*Sanjhi*) விழா என்பது திருமணம் ஆகாத ஊர்ப்பெண்களால் முதன்மையாகக் கொண்டாடப்படும் ஒரு விழா ஆகும். இது இராசத்தான், மத்தியப் பிரதேசம், உத்தரப் பிரதேசம், பஞ்சாப், அரியானா போன்ற வட இந்திய மாநிலங்களில் கடைப்பிடிக்கப்படுகிறது. இவ்விழாவானது தசரா விழாவுக்கு முன்னுள்ள நவராத்திரிகளின்போது கொண்டாடப்படுகிறது.
# சஞ்சி

## சஞ்சி பூசை

சஞ்சி என்பது ஒரு தாய் கடவுள் வடிவத்தின் பெயராகும், இந்த சஞ்சி மாதாவின் வடிவம் மாட்டுச் சாணத்தில் ஒட்டப்படுகிறது. இதில் விண்மீன், நிலா, கதிரவன், இறைவியின் முகம் போன்ற பல்வேறு வடிவங்களைச் செய்து அவற்றுக்குப் பல்வேறு வண்ணங்கள் தீட்டி அமைக்கிறார்கள். உள்ளூர்க் குயவர்களால் உடலின் பல்வேறு பாகங்களான கைகள், கால்கள், முகம் போன்ற வடிவங்கள் செய்யப்படுகின்றன. அழகுசேர்ப்பதற்காகவும் பத்தியுணர்வை ஏற்படுத்துவதற்காகவும் நகைகள் அணிந்தவண்ணமும் ஆயதங்கள் ஏந்தியவண்ணமும் இவ்வடிவங்கள் செய்யப்படுகின்றன. இந்த வடிவங்களை அமைப்பதற்குச் செய்யப்படும் செலவானது குடும்பத்தின் பொருளாதார நிலையைப் பொருத்து அமைகிறது.  
துருக்கை பூசை அல்லது நவராத்திரியின் முதல் நாளில் இந்த உருவம் வடிவமைக்கப்படுகிறது. ஒவ்வோரு நாளும் அக்கம்பக்கத்திலுள்ள பெண்களால் பாடல்கள் பாடப்பட்டு, இவ்வுருவத்திற்கு ஆரத்தி எடுக்கப்படுகின்றது. இளம்பெண்கள் அங்கு கூடி, சஞ்சி தாயை வழிபட்டால் பொருத்தமான கணவர் கிடைப்பார் என நம்பப்படுகிறது. ஒவ்வொரு நாளும் சங்கீதங்கள் அல்லது பஜனைகள் பாடப்படும். இதற்கு, வயதில் மூத்த பெண்கள் மற்றவர்களுக்கு வழிகாட்டுவர். இது வழக்கமாக, பெண்கள் அனைவருக்குமான ஒரு நிகழ்வு ஆகும். தங்கள் விருப்பங்களும் ஆசைகளும் நிறைவேறவேண்டுமென விரும்பும் குடும்பங்களால் சுவர்களில் சாஞ்சி மாதா உருவம் அமைக்கப்படுகிறது. விழா முடிந்தபின் கடைசிநாளில் (தசரா அன்று) சாஞ்சி மாதா வடிவம் நீரில் மூழ்கடிக்கப்பட்டு கரைக்கப்படுகிறது.  
இவ்விழாவின்போது, பெண்கள், ஒவ்வொரு நாளும் இறைவியை வழிபட்டு, படையல் அளிப்பர்.
# சண்டிகர் தலைநகர வட்டாரம்

**சண்டிகர் தலைநகர வட்டாரம்** (*Chandigarh Capital Region*) அல்லது **பெருநகர சண்டிகர்** (*Greater Chandigarh*) வட இந்தியாவில் சண்டிகர், இந்திய பஞ்சாபின்சாகிப்ஜாதா அஜித்சிங் நகர் மாவட்டம், அரியானா மாநிலத்தின் பஞ்ச்குலா மாவட்டங்களை உள்ளடக்கிய நகரப்பகுதியாகும். இந்த வட்டாரத்தில் சண்டிகர், பஞ்ச்குலா, மொகாலி, சிராக்பூர், குரளி, கரார் நகரங்கள் அமைந்துள்ளன.  
இந்த வட்டாரத்தின் வளர்ச்சியை சண்டிகர் நிர்வாகம், பெருநகர மொகாலி மேம்பாட்டு ஆணையம், அரியானா நகரிய மேம்பாட்டு ஆணையம், பஞ்ச்குலா ஆகியன மேற்பார்த்து வருகின்றன.  
வெவ்வேறு மாநிலங்களில் இருந்தாலும் தொடர்ச்சியாக வாழும் பகுதிகள் ஒன்றோடொன்று சார்ந்தே இந்த வட்டாரத்தின் பொருளியல் நிலை உருவாகியுள்ளது. இந்த நகரங்களுக்கிடையே மக்கள் போக்குவரத்தும் சரக்குப் போக்குவரத்தும் மிகுதியாக உள்ளது. நாள்தோறும் இவர்கள் பிணைந்துள்ளனர். காட்டாக, சண்டிகரில் பணியாற்றுபவர் சிராக்பூரில் வாழ்வது இயல்பு. உள்ளூர் தொழிலகங்கள் தெராபாசி, லால்ரு, பத்தி போன்ற புறநகர்பகுதிகளில் அமைந்துள்ளன.  
இந்தப் பிணைப்பைக் கருத்தில் கொண்டு இந்திய அரசு சண்டிகர் தலைநகர வட்டாரத்தை அமைக்க கொள்கையளவில் ஒப்புதல் அளித்துள்ளது. இந்த வட்டார மக்களுக்கு ஒரேபோன்ற, மேம்பட்ட கட்டமைப்பு வசதிகளை உருவாக்குவதும் இந்த வட்டாரத்தில் அடங்கியுள்ள நகரங்களின் நிர்வாகங்களின் பணிகளை ஒன்றிணைப்பதும் இதன் நோக்கமாகும்.
# சண்டிகர் தலைநகர வட்டாரம்

## முழுமைத் திட்டங்கள்

இதற்கான 'முழுமைத் திட்டம் 2031' 2013ஆம் ஆண்டு சனவரியில் தயாரிக்கப்பட்டு சண்டிகர் ஒன்றியப் பகுதி நிர்வாகத்தின் ஒப்புமையை 2015இல் பெறப்பட்டுள்ளது.  
மொகாலி, புதுச் சண்டிகர், சிராக்பூர், தேராபாசி, கரார், பானூர், ரோபார், இராஜ்புரா, பதேகார் சாகிப் நகரியங்களுக்கு முழுமையான திட்டத்தை பெருநகர மொகாலி நிர்வாகம் திட்டமிடுகின்றது.  
பஞ்ச்குலா,பிஞ்சோர்-கல்கா நகரிய வளாகம், பஞ்ச்குலா விரிவாக்கம் 2 ஆகியவற்றிற்கான திட்டமிடுதலை அரியானா நகரிய மேம்பாட்டு ஆணையம் மேற்கொள்கின்றது.  
அனைத்துப் பகுதிகளையும் இணைக்கும் வண்ணம் சண்டிகர் மெட்ரோ திட்டம் செயலாக்கத்தில் உள்ளது. சண்டிகர் பன்னாட்டு வானூர்தி நிலையம், மொகாலி 2015இல் திறக்க உள்ளது.
# சண்டிகர் தலைநகர வட்டாரம்

## மக்கள்தொகை

2011ஆம் ஆண்டு கணக்கெடுப்பின்படி அங்கமேற்கும் நகரியங்களின் மக்கள்தொகை:  
| தரவரிசை | நகரியம் | பகுதி | மக்கள்தொகை (2011) |  |
| --- | --- | --- | --- | --- |
| 1 | சண்டிகர் | சண்டிகர் | 1,055,450 |  |
| 2 | பஞ்ச்குலா | அரியானா | 210,175 |  |
| 3 | மொகாலி | பஞ்சாப் | 176,152 |  |
| 4 | சிராக்பூர் | பஞ்சாப் | 95,553 |  |
| 5 | கரார் | பஞ்சாப் | 60,000 |  |
| 6 | குரளி | பஞ்சாப் | 31,060 | } |
# காஞ்சன சீதா

***காஞ்சன சீதா*** (, ) என்பது 1977 ல் வெளிவந்த இந்திய மலையாள முழு நீளத் திரைப்படமாகும். இத்திரைப்படத்தினை அரவிந்தன் இயக்கியிருந்தார். இத்திரைப்படம் சி. என். சிறீகந்தன் நாயரின் காஞ்சன சீதா நாடகத்தினை அடிப்படையாகக் கொண்டு எடுக்கப்பட்டது. இது வால்மீகி இராமாயணத்தின் கதையாகும்.
# தஞ்சாவூர் உக்கிரகாளியம்மன் கோயில்

**தஞ்சாவூர் நிசும்பசூதனி என்கின்ற உக்கிரகாளியம்மன் கோயில்**, தமிழ்நாடு, தஞ்சை மாவட்டம், தஞ்சாவூரில் கீழவாசல் பகுதியில் குயவர் தெருவில் அமைந்துள்ளது.
# தஞ்சாவூர் உக்கிரகாளியம்மன் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். இக்கோயிலின் குடமுழுக்கு ஜனவரி 26, 2011இல் நடைபெற்றது.
# தஞ்சாவூர் உக்கிரகாளியம்மன் கோயில்

## அமைப்பு

இக்கோயில் முன் மண்டபம், கருவறை, விமானம் ஆகிய அமைப்புகளோடு விளங்குகிறது. கோயிலின் முன்பாக சாம்பான் உள்ளார். முன்மண்டபத்தில் வலது புறம் கருப்பண்ணசாமியும், இடது புறம் மதுரை வீரன் தன் துணைவியரோடும் உள்ளனர். இம்மண்டபத்தில் பலிபீடமும், சிங்கமும் காணப்படுகின்றன.
# தஞ்சாவூர் உக்கிரகாளியம்மன் கோயில்

## மூலவர்

இக்கோயிலின் மூலவராக உக்கிரகாளியம்மன் உள்ளார். கருவறையின் முன்பாக இருபுறமும் துவார பாலகிகள் உள்ளனர். கருவறைக்கு மேலே விநாயகரும், முருகனும் உள்ளனர். நடுவில் கஜலட்சுமி உள்ளார். மண்டபத்தின் இடப்புறம் மாயசக்தி, சக்தி விநாயகர், விஷ்ணு துர்க்கை, சனீஸ்வரன், ராகு ஆகியோர் உள்ளனர்.
# தஞ்சாவூர் உக்கிரகாளியம்மன் கோயில்

## சிற்பச் சிறப்பு

உக்கிரமாகாளி மற்ற இடங்களில் காணப்பெறும் முற்காலச் சோழர் கலைப்பாணியில் அமைந்த காளாபிடாரியாக காணப்படுகிறார். முன்னர் இச்சிற்பம் மூலவராக இருந்ததாகவும், பின்னர் அது சிதைந்துவிட்டதால் தற்போது புதிய மூலவரை அமைத்துள்ளதாகவும் கூறப்படுகிறது. இந்த உக்கிரமாகாளி சிற்பம் மூலவர் அறைக்கு இடப்புறத்தில் தனியாக அமைக்கப்பட்டுள்ளது.
# எச். வசந்தகுமார்

**எச். வசந்தகுமார்** (*H. Vasanthakumar*, 14 ஏப்ரல் 1950 - 28 ஆகத்து 2020) என்பவர் தமிழ்நாட்டைச் சேர்ந்த தொழிலதிபரும் அரசியல்வாதியும் ஆவார். இவர் வீட்டு உபயோகப் பொருள் அங்காடியான *வசந்த் அன் கோவின்* நிறுவனத் தலைவராகவும் செயற்கைக்கோள் தொலைக்காட்சியான வசந்த் தொலைக்காட்சியின் நிறுவனத் தலைவராகவும் இருந்தார். இவர் இந்திய நாடாளுமன்ற உறுப்பினராகவும், தமிழ்நாட்டுச் சட்டமன்ற உறுப்பினராகவும் பணியாற்றியுள்ளார்.
# எச். வசந்தகுமார்

## இளமைக் காலம்

வசந்தகுமார், கன்னியாகுமரி மாவட்டம், அகத்தீசுவரம் என்னும் ஊரில் 1950 ஆம் ஆண்டு ஏப்ரல் 14-ஆம் நாள் ஹரிகிருஷ்ணன், தங்கம்மை இணையருக்கு மகனாகப் பிறந்தார். தொடக்கத்தில், வீ. ஜி. பி நிறுவனத்தில் விற்பனையாளராகப் பணியாற்றினார். மிகச் சிறிய முதலீட்டில் ஒரு மளிகை கடையைத் தொடங்கி படிப்படியாக முன்னேறி, வசந்த் அண்டு கோ என்னும் வணிக நிறுவனத்தின் உரிமையாளர் ஆனார். இந்நிறுவனம் தமிழ்நாடு, புதுச்சேரி, கேரளம் ஆகிய மாநிலங்களில் மொத்தம் 64 கிளைகள் கொண்டுள்ளது. 2008 ஆம் ஆண்டு, வசந்த் தொலைக்காட்சியைத் தொடங்கினார்.
# எச். வசந்தகுமார்

## அரசியல் வாழ்க்கை

வசந்தகுமார், தமிழ்நாடு காங்கிரசு கட்சியின் முதன்மையான தலைவர்களில் ஒருவராகத் திகழ்ந்தார். நாங்குநேரி தொகுதியின் சட்டமன்ற உறுப்பினராக இரண்டு முறை தேர்ந்தெடுக்கப்பட்டார். பின்னர், 2019-ஆம் ஆண்டு நடந்த நாடாளுமன்றத் தேர்தலில், இந்திய தேசிய காங்கிரசு கட்சி சார்பாக கன்னியாகுமரி தொகுதியில் போட்டியிட்டு வென்றார்.
# எச். வசந்தகுமார்

## இறப்பு

வசந்தகுமார், கோவிட்-19 பெருந்தொற்றுக் காலத்தில் கோவிட்-19 நோயால் பாதிக்கப்பட்டு, சென்னை ஆயிரம் விளக்குப் பகுதியில் உள்ள தனியார் மருத்துவமனையில் சிகிச்சைக்காக அனுமதிக்கப்பட்டிருந்தார். ஆகத்து 28, 2020 அன்று மாலை ஏழு மணி அளவில் வசந்தகுமார் இறந்தார்.
# சிராக்பூர்

**சிராக்பூர்** (*Zirakpur*) இந்திய பஞ்சாப் மாநிலத்தில் சாகிப்ஜாதா அஜித்நகர் மாவட்டத்தில் சண்டிகர் அருகேயுள்ள துணைநகரமாகும். இந்த நகரம் சண்டிகர் தலைநகர வட்டாரத்தின் அங்கமாக கருதப்படுகின்றது. இது சிவாலிக் மலையடிவாரத்தில் அமைந்துள்ளது. தேரி பாசி வட்டத்தின் அங்கமாகும்.
# சிராக்பூர்

## வணிகமும் பொருளியலும்

சண்டிகர் வானூர்தி நிலையத்திலிருந்து 2 கி.மீ. தொலைவிலுள்ளதால் கடந்த சில ஆண்டுகளில் இந்நகரியப் பகுதி விரைவான வளர்ச்சியைக் கண்டுள்ளது. பல நட்சத்திர தங்குவிடுதிகள் இங்கு கட்டப்பட்டுள்ளன. சண்டிகர்-தில்லி நெடுஞ்சாலைக்கு அரிகில் உள்ளதால் சரக்குக் கிடங்குகள் வணிகம் மேலோங்கி உள்ளது. மனை வாங்கி விற்றல் தொழிலும் மற்றொரு விருப்பத்தேர்வாக உள்ளது.
# கரார், மொகாலி

**கரார்** (*Kharar*) பஞ்சாப் மாநிலத்தில் அஜித்சிங் நகர் மாவட்டத்தில் உள்ள நகராட்சி ஆகும். அமைந்துள்ள இந்த நகரம் சராசரியாக 297&nbsp;மீட்டர்கள் (974&nbsp;அடி) உயரத்தில் உள்ளது.
# கரார், மொகாலி

## மக்கள்தொகையியல்

2001ஆம் ஆண்டு இந்திய கணக்கெடுப்பின்படி கராரின் மக்கள்தொகை 39,410 ஆகும். இவர்களில் ஆண்கள் 54% ஆகவும் பெண்கள் 46% ஆகவும் உள்ளனர். கராரின் படிப்பறிவு வீதம் 75% ஆகும்; இது தேசிய சராசரியான 59.5%ஐ விடக் கூடுதலாகும். ஆண்கள் கல்வியறிவு 79% ஆகவும் பெண்கள் கல்வியறிவு 72% ஆகவும் உள்ளது. கராரின் மக்கள்தொகையில் 6 அகவைக்கு குறைவானவரின் விழுக்காடு 11% ஆக உள்ளது. இங்கு பல பொறியியல் கல்லூரிகளும் மருத்துவக் கல்லூரியும் உள்ளதால் கரார் *பஞ்சாபின் கல்வி மையம்* என அறியப்படுகின்றது.
# குரளி

**குரளி** (*Kurali*) இந்தியப் பஞ்சாப் மாநிலத்தில் எசுஏஎசு நகர் மாவட்டத்தில் பெருநகர் சண்டிகர் பகுதியில் உள்ள சிறிய ஊராகும்.
# குரளி

## புவியியல்

பஞ்சாப் மாநிலத்தின் தலைநகர் சண்டிகரிலிருந்து 26&nbsp;கி.மீ. தொலைவில் தேசிய நெடுஞ்சாலை 21இல் அமைந்துள்ளது. இதன் அண்மையில் மூன்று திசைகளில் கரார், ரோபார், மொரின்டா நகரங்கள் உள்ளன.
# குரளி

## அரசு

தேர்ந்தெடுக்கப்பட்ட நகராட்சி மன்றம் குரளியை நிர்வகித்து வருகின்றது. இங்கு அரசு மருத்துவமனை, அஞ்சல் அலுவலகம், பல பள்ளிக்கூடங்கள், கல்லூரிகள் உள்ளன.
# குரளி

## போக்குவரத்து

தேசிய நெடுஞ்சாலை 21இல் அமைந்துள்ளதால் சண்டிகருக்கும் பஞ்சாபின் பிற பகுதிகளுக்கும் நேரடி அணுக்கம் உள்ளது. இந்த நகரத்திலிருந்து இந்தியாவின் அனைத்து பகுதிகளுக்கும், தேசியத் தலைநகர் தில்லி உட்பட, பேருந்து, தொடருந்து இணைப்புகள் உள்ளன. இந்நகரத் தொடருந்து நிலையம் மிகவும் தொன்மையானதால் பல பாலிவுட் திரைப்படங்களில் பயன்படுத்தப்பட்டுள்ளது. இதன் அண்மையிலுள்ள வானூர்தி நிலையமாக சண்டிகர் வானூர்தி நிலையம் உள்ளது; இது ஏறத்தாழ 30&nbsp;கி.மீ. தொலைவில் உள்ளது. மற்றுமொரு பன்னாட்டு வானூர்தி நிலையம் மொகாலியில் 18 நிமிடப் பயணத்தில் உள்ளது.
# ரூப்நகர்

**ரூப்நகர்** (*Rupnagar*, ), அல்லது **ரோபார்** (*Ropar*,*Rupar*) இந்திய பஞ்சாப் மாநிலத்தின் ரூப்நகர் மாவட்டத்தின் தலைநகரமும் நகராட்சியும் ஆகும். ரோபார், மொகாலி மற்றும் சுற்றுப்புற மாவட்டங்களை இணைத்து புதியதாக ஐந்தாம் "கோட்டத் தலைமையிடமாக" இந்த நகரம் அறிவிக்கப்பட்டுள்ளது. 11ஆம் நூற்றாண்டில் ஆண்டுவந்த ரோகேசுவர் என்ற மன்னரின் மகனான ரூப்சென் பெயரில் இந்த நகர் உருவாக்கப்பட்டது. சிந்துவெளி நாகரிகக் காலத்தை சேர்ந்த பெரிய தொல்லியல் களங்களில் இதுவும் ஒன்றாகும்.
# ரூப்நகர்

## புவியியல்

ஆட்கூறுகளில் ரூப்நகர் அமைந்துள்ளது. நகரத்தின் சராசரி உயரம் 260&nbsp;மீட்டர்கள் (853&nbsp;அடி) ஆகும். சத்லஜ் ஆற்றின் கரையில் இந்நகரம் அமைந்துள்ளது. ஆற்றின் எதிர்கரையில் சிவாலிக் மலைகளின் அடிவாரம் உள்ளது.